
[bookmark: _GoBack]    Na osnovu člana 111. Zakona o osnovnom odgoju i obrazovanju („Službeni glasnik   Unsko-sanskog kantona“, broj:19/23 i 20/24 ), Člana 8. i  9. Kolektivnog ugovora za djelatnost predškolskog i osnovnog obrazovanja i odgoja za teritorij Unsko-sanskog kantona  („Službeni glasnik USK-a, broj:11/24), Pravilnika za prijem u radni odnos  u osnovnim  i srednjim školama Unsko-sanskog kantona  („Službeni glasnik  Unsko-sanskog kantona, broj: 29/21, Saglasnosti za raspisivanje konkursa Ministarstva obrazovanja, nauke, kulture i sporta  USK-a broj: 10-34-10104-2/26 od 21.9.2026.godine i broj: 10-34-7476-4/26 od 12.10.2026.godine i Odluke Školskog  odbora br: 91/26 od 22.10.2026. godine,   JU OŠ „Harmani I“ Bihać   raspisuje 
K O N K U R S
za popunu radnih mjesta 

	Redni  broj
	Radno mjesto
	Broj časova
	Vrijeme angažiranja 

	
	
	
	

	1.
	Pomoćnik u nastavi / asistent
	5 izvršilaca
	 na određeno radno vrijeme, a najduže do kraja školske 2026/27.godine

	2.
	Radnik na održavanju higijene
	2 izvršioca
	na neodređeno radno vrijeme



 I OPIS POSLOVA:

Opis poslova za poziciju broj 1.
Pedagoška dokumentacija - obuhvata vođenje evidencije za učenike, dnevnika rada, pisanje mišljenja za učenika na kraju polugodišta te, ukoliko učenik napušta školu i prelazi u drugu ustanovu, planira načine uključivanja učenika u rad odjeljenja . Planiranje u koordinaciji sa nastavnicima - učestvuje sa nastavnicima u izradi individualizirano odgojno-obrazovnog programa (IOOP), sudjeluje u implementaciji istog. Pripremanje i izrada didaktičkih materijala u koordinaciji sa nastavnicima - zajedno sa nastavnicima priprema i izrađuje didaktičke materijale u skladu sa sposobnostima učenika i njihovim potrebama ovisno o programu rada i nastavnog plana, odnosno kurikuluma.
 Rad sa učenicima sa teškoćama u razvoju - pruža pomoć učeniku/učenicima u zadacima koji zahtijevaju komunikacijsku, senzornu i motoričku aktivnost učenika u svim školskim aktivnostima; - potiče sudjelovanje učenika u socijalnim i odgojno-obrazovnim procesima u školi te nastoji omogućiti učenicima da postanu nezavisni u učenju u što većoj mjeri; - prisutan je na nastavi kako bi usmjeravao učenika, poticao njegovu pažnju i koncentraciju na nastavni čas te prilagođavao nastavne sadržaje učenikovim potrebama; - uključen je u direktan rad za učenika, a nikako umjesto učenika; - asitent ne asistira u dovođenju i odvođenju učenika u školu; - tokom nastave potiče svakodnevnu komunikaciju sa vršnjacima; - organizuje jednostavne socijalizacijske aktivnosti tokom časa; - potiče međuvršnjačku saradnju radi pružanja potpore i podrške među učenicima; - primjenjuje zamjenske aktivnosti u skladu s visokim područjem interesa učenika s ciljem prevencije nepoželjnih oblika ponašanja i motiviranje učenika za konstruktivne aktivnosti (odgojne, obrazovne ili socijalizacijske).  Saradnja sa roditeljima učenika sa teškoćama u razvoju - učestvuje u aktivnostima s roditeljima učenika u prikupljanju informacija o učenikovim postignućima, sposobnostima, potrebama, interesima, socijalnim i emocionalnim vještinama i dr.- učestvuje na individualnim informacijama za učenika/e; - motiviše roditelje da dolaze na redovne roditeljske sastanke i sudjeluje na roditeljskim sastancima; - učestvuje u formiranju povratne informacije roditeljima učenika kako bi ona bila pozitivna i prihvatljiva roditeljima s ciljem izgradnje partnerskog odnosa.  Saradnja sa nastavnicima - pomaže nastavnicima u kreiranju nastavnih ciljeva, zajednički izrađuje individualne i prilagođene nastavne programe, učestvuje u realizaciji planiranog; - uključuje se unutar kolektiva u svrhu poboljšavanja uslova školovanja učenika; - zajedno sa nastavnicima na sedmičnom nivou planira načine uključivanja učenika u rad odjeljenja; - potiče korištenje asistivnih tehnologija odgojno-obrazovnim procesima; - gradi pozitivan i partnerski odnos sa nastavnicima ističući prednosti inkluzivnog odgoja i obrazovanja za učenike sa teškoćama u razvoju.  Rad u stručnom timu škole - učestvuje u izradi programa rada prema uputama stručnog tima; - učestvuje na mjesečnim sastancima tima s ciljem evaluacije postignutog u radu sa učenikom/cima i prevenciji razvoja nepoželjnih oblika ponašanja; - učestvuje na sastancima sa članovima mobilnog stručnog tima tokom njihove posjete odjeljenju.  Rad u stručnim organima škole - uključuje rad na stručnim aktivima, odjeljenskom i nastavničkom vijeću  Slobodne aktivnosti - pomaže učeniku/cima da se uključe u slobodne aktivnosti u skladu sa potrebama i sposobnostima; - pomaže pri adaptaciji učenika sa teškoćama u razvoju, kao i senzibilizaciji kroz aktivnosti koje su prilagođene njegovim sposobnostima; - razvija empatiju, prihvatanje, jednakopravnost od strane kolektiva.  Stručno usavršavanje i evidencija - učestvuje u pripremi i realizaciji tema za stručno usavršavanje; -- prati tokove odgoja i obrazovanja sa posebnim akcentom na inovacije u nastavi; razvija inkluzivni pristup odgoju i obrazovanju kada su u pitanju učenici sa teškoćama u razvoju; - učestvuje na edukacijama, seminarima, konferencijama, obukama.  Saradnja sa drugim odgojno-obrazovnim institucijama, nevladinim organizacijama, udruženjima - lokalno - učestvuje u planiranju saradnje sa nevladinim organizacijama i drugim javnim ustanovama na lokalnom nivou; - učestvuje u prikupljanju relevantne literature o razvoju i implementaciji inkluzivne prakse te načinima pružanja podrške učenicima sa teškoćama u razvoju; - razmjena iskustava i pozitivnih primjera inkluzivne prakse sa drugim odgojno- obrazovnim institucijama. Rad na stvaranju inkluzivnog okruženja za učenike sa teškoćama u razvoju - učestvuje u planiranju uklanjanja arhitektonskih barijera u školi; - učestvuje u planiranju potrebnih edukacija za razvoj kompetencija potrebnih za pružanje podrške učenicima sa teškoćama u razvoju; -  sudjeluje u planiranju i izradi didaktičkog materijala potrebnog učenicima sa teškoćama u razvoju za prevladavanje psihosocijalnih prepreka u savladavanju nastavnih sadržaja. Ostali poslovi po nalogu direktora.
Opis poslova za poziciju broj 2
· Redovno održava higijenu i brine o optimalnim higijenskim uvjetima za rad u svim prostorima škole koji se koriste i održavaju
· Vrši dezinfekciju i higijenski zadovoljavajuće održavanje prostora i opreme
· Brine o čuvanju inventara i opreme u prostorima u kojima održava higijenu
· Spriječava nastajanje šteta u prostorima u kojima održava higijenu
· Evidentira i obavezno obavještava neposrednog rukovodioca o eventualnim štetama pričinjenim u prostorima u kojima održava higijenu
·  Odgovara za pričinjenu štetu u radnom vremenu u prostorima u kojima održava higijenu, a o čemu nije obavijestio neposrednog rukovodioca država higijenu
· Njeguje cvijeće i drugo hortikulturno uređenje u prostorima u kojima održava higijenu
· U saradnji sa domarom u periodima raspusta za učenike obavlja određene poslove na generalnom detaljnom održavanju i čišćenju prostora u kojima održava higijenu
· Prema potrebi obavlja poslove dostave i donošenja pošte, kako interne u krugu škole (odluke, rješenja i slično), tako i eksterne van škole (dopisi, pošta za školu i slično)
· Sarađuje sa nastavnicima, stručnim saradnicima i ostalim radnicima škole
· Obavlja i druge poslove utvrđene propisima, općim aktima škole i, prema nalogu direktora ili neposrednog rukovodioca, u skladu sa kompetencijama

II OPĆI UVJETI ZA IZBOR NA UPRAŽNJENA RADNA MJESTA:
1) Kandidat/i  koji  konkurišu  na radna mjesta u osnovnim školama moraju ispunjavati  sljedeće opće uslove: 
a)  da  je državljanin BiH,
b) da je stariji od 18 godina,
c) da ima odgovarajuću diplomu, odnosno stepen stručne spreme utvrđen Nastavnim planom i    programom za osnovne škole ili Pedagoškim standardima i normativima za osnovno obrazovanje, 
d) da je zdravstveno sposoban za obavljanje poslova utvrđenim za to radno mjesto,
e) da nije obuhvaćen odredbom člana IX.1. Ustava Bosne i Hercegovine,
f) da nije osuđen za krivično djelo koje ga s obzirom na prirodu krivičnog djela čini nesigurnim ili na drugi način nepodobnim za rad sa djecom
g) da se protiv njega ne vodi krivični postupak

(2) Lica koja su rođena  poslije 1980. godine nisu dužna podnositi dokaze o ispunjavanju uvjeta iz tačke e) stav 1) ovog člana. 

III POSEBNI UVJETI, MJESTO OBAVLJANJA RADA I RADNO VRIJEME: 
Za poziciju broj:1
· visoko obrazovanje (240 ECTS) ili ekvivalent -defektolog bilo kojeg usmjerenja,edukator-rehabilitator,logoped-surdaudiolog,
· visoko obrazovanje (240 ECTS) ili ekvivalent  nastwavničkog smijera,pedagog,psiholog,pedagog-psiholog,socijalni radnik,
· visoko obrazovanje (180 ECTS) više obrazovanje nenastavničkog usmjerenja-samo predškolske i osnovne  škole,
· Kandidat treba  imati dodatno stručno osposobljavanje uz certificiranje kroz program koji realizira Ministrstvo obrazovanja, nauke, kulture i sporta USK ili ga provodi druga institucija ili organizacija koja ima odobrenje Ministarstva obrazovanja, nauke, kulture i sporta USK za realizaciju osposobljavanja pomoćnika u nastavi/asistenta.
Mjesto obavljanja rada : centralna škola 
       Radno vrijeme:  Puno radno vrijeme  od 40 sati  sedmično 
Za poziciju broj:2
· Završena osnovna škola sa važećim zakonskim i podzakonskim propisima
       Mjesto obavljanja rada : centralna škola. 
        Radno vrijeme: puno radno vrijeme 40 sati sedmično
UZ PRIJAVU KANDIDATI  SU DUŽNI PRILOZITI  DOKAZE  O ISPUNJAVANJU  PROPISANIH UVJETA:
1) svojeručno potpisana pisana prijava na konkurs sa kratkom biografijom, kontakt podacima kandidata, tačnom naznakom na koju poziciju konkuriše i tačno navedenom dokumentacijom koja se prilaže uz prijavu na konkurs,
2) diploma/svjedodžba o stečenoj stručnoj spremi ili akademskom zvanju, ovjerena kopija,
3) izvod iz matične knjige rođenih, original ili ovjerena kopija,
4) uvjerenje o državljanstvu (ne starije od 6 mjeseci), od dana objavljivanja konkursa,
5) ovjerena izjava kod nadležnog organa da nije otpušten iz državne službe kao     
     rezultat  disciplinske mjere na bilo kojem nivou vlasti u BiH,
6) druge dokaze o ispunjavanju uslova za to radno mjesto utvrđene Zakonom, Nastavnim planom i programom, Pedagoškim standardima i Pravilnikom o unutrašnjoj organizaciji i sistematizaciji radnih mjesta,
7) Rješenje/uvjerenje nadležnog kantonalnog/općinskog organa o priznavanju svojstva užeg člana porodice šehida/poginulog branioca, člana porodice nestalog i umrlog branioca, dobitnika ratnog priznanja i odlikovanja, člana porodice poginulog, umrlog i nestalog dobitnika ratnih priznanja i odlikovanja, ratnog vojnog zarobljenika i demobilisanog branioca, ratnog vojnog invalida, civilne žrtve rata i člana porodice civilnih žrtava rata.

U  SLUČAJU  POTREBE PRIMJENE ČLANA 11. stav  (5)  i  (6) Pravilnika  za prijem u radni odnos u osnovnim i srednjim školama Unsko-sanskog kantona („Službeni glasnik USK-a, broj:29/21) kandidati su dužni dostaviti dodatnu dokumentaciju:
1. Uvjerenje o dužini radnog iskustva na poslovima radnog mjesta za koje konkuriše  (uvjerenje poslodavca kod kojeg  je kandidat radio ili radi, koje mora biti precizno i detaljno, odnosno u kojem treba da stoje podaci o tome na kojim poslovima je kandidat radio, naziv radnog mjesta i stručna sprema, vremenski period obavljanja poslova, te da li su to poslovi na puno ili nepuno radno vrijeme. Poslodavac je dužan nepuno radno vrijeme preračunati u puno radno vrijeme.
2. Kandidati koji su obuhvaćeni Zakonom o dopunskim pravima branioca  i članova njihovih porodica Unsko-sanskog kantona  dužni  su  dostaviti  rješenje nadležnog organa o pripadajućim pravima koje glase na njihovo ime. 

Dokumentacija koja se podnosi uz prijavu mora biti u originalu ili  u ovjerenoj kopiji i ne moze biti starija od 6 mjeseci.
Izbor i prijem kandidata prijavljenih na konkurs izvršit će se na osnovu Pravilnika za prijem u radni odnos u osnovnim i srednjim školama Unsko-sanskog kantona („Službeni glasnik USK-a, broj: 29/21), u daljem  tekstu: ,,Pravilnik"
         Komisija za izbor nastavnika i stručnih saradnika i Komisija za izbor pomoćno-tehničkog osoblja  obavit će postupak  izbora  kandidata  koji  ispunjavaju  uvjete konkursa. O terminu postupka izbora  kandidati će biti obavješteni putem telefona, a  lista  kandidata se objavljuje i na oglasnoj tabli škole. Za kandidate koji se ne odazovu pozivu, u datom zakonskom roku prijave se neće razmatrati. Kandidati koji se nisu kvalifikovali u daljnju proceduru će biti obavješteni pismenim putem sa poukom o pravnom lijeku od strane škole.
           Konkurs ostaje otvoren 8 (osam) dana od dana objavljivanja u dnevnim  / sedmičnim novinama. Nepotpune, neuredne i neblagovremene prijave neće se uzimati u razmatranje.
            Izabrani kandidati su dužni prije stupanja na posao dostaviti ljekarsko uvjerenje nadležne zdravstvene ustanove koje ne može biti starije od 6 mjeseci i uvjerenje o nekažnjavanju  koje izdaje Ministarstvo unutrašnjih poslova prema mjestu rođenja osobe.
Za dodatna objašnjenja i informacije u vezi konkursa  kandidati mogu kontaktirati školu /sekretara škole na broj telefona: 037/223-292. 
Prijave sa potrebnom dokumentacijom dostaviti u roku od 8 (osam) dana od dana objave javnog konkursa Komisiji, u zatvorenoj koverti putem pošte, preporučeno na adresu:
JU OŠ “Harmani I” Bihać
Harmanska 18,77 000  BIHAĆ
sa naznakom pozicije na koju se konkuriše i
naznakom
„ NE OTVARAJ  - PRIJAVA NA JAVNI KONKURS“ 

									v.d.Direktora škole:
									Amir  Smajić ,prof.

